Νικόλαος Λαμπρινάκος

Ο Νικόλαος Λαμπρινάκος (1899-1975), του Γεωργίου, ήταν Έλληνας δικηγόρος και πολιτικός. Υπηρέτησε ως βουλευτής Λακωνίας από το 1956 ως το 1964.

Βιογραφικά στοιχεία
Γεννήθηκε στις Κροκεές Λακωνίας το 1899 και σπούδασε νομικά στο Πανεπιστήμιο Αθηνών.  Στην Αθήνα ξεκίνησε την ενασχόλησή του με τα κοινά. Εξελέγη δημοτικός σύμβουλος Αθηνών, υπηρετώντας από το 1932 ως το 1938. Υπηρέτησε επίσης στο Αδελφάτο του νοσοκομείου του Δήμου. Στη συνέχεια, το 1946,  ήταν υποψήφιος βουλευτής με το Δημοκρατικόν Σοσιαλιστικόν Κόμμα, το οποίο μετείχε στο συνδυασμό στην Εθνική Πολιτική Ένωση, αλλά δεν πέτυχε να εκλεγεί αν και συγκέντρωσε στην Β΄ Αθηνών 5.032 ψήφους. Εν συνεχεία πολιτεύτηκε ξανά ανεπιτυχώς στην εκλογική περιφέρεια Λακωνίας με το Κόμμα Γεωργίου Παπανδρέου το 1950 και με το Κόμμα Φιλελευθέρων το 1951 και στην εκλογική περιφέρεια Λακεδαίμονος το 1952 με το συνδυασμό Ένωσις Κομμάτων Ε.Π.Ε.Κ.-Φιλελευθέρων.Νικόλαος Λαμπρινάκος , Βιογραφικό Λεξικό Ελλήνων Βουλευτών 1946-1956, ανακτήθηκε στις 9 Νοεμβρίου 2020.

Εξελέγη βουλευτής Λακωνίας το 1956 με την ΕΡΕ και επανεξελέγη το 1958, το 1961 και το 1963. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 75, αρ. 578).  

Απεβίωσε στο Πόρτο Χέλι και κηδεύτηκε στο Πρώτο Νεκροταφείο Αθηνών στις 24 Ιουλίου 1975. Στην κηδεία του παρευρέθη εκ μέρος της κυβέρνησης ο Γιάννης Κοντοβράκης."Εκηδεύθη ο τ. βουλευτής Ν. Λαμπρινάκος", εφ. Η Βραδυνή, φύλλο 26ης Ιουλίου 1975. Γιος του ήταν ο μετέπειτα νομάρχης, Γεώργιος Ν. Λαμπρινάκος.

 Παραπομπές 

Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Λακωνίας